DOI: 10.14457/tu.the.2015.581
title: การสร้างเสริมภาพลักษณ์ที่ดีของสำนักงานสลากกินแบ่งรัฐบาล: ศึกษาโครงการที่คำนึงถึงความรับผิดชอบต่อสังคมด้านศาสนาในกรุงเทพมหานคร

description: การศึกษาเรื่อง ศึกษาโครงการการสร้างเสริมภาพลักษณ์ที่ดีของสำนักงานสลากกินแบ่งรัฐบาล ศึกษาโครงการที่คำนึงถึงความรับผิดชอบต่อสังคม ด้านศาสนา ในกรุงเทพมหานครโดยมุ่งศึกษาความคิดเห็นการสร้างเสริมภาพลักษณ์ที่ดีของสำนักงานสลากกินแบ่งรัฐบาลที่คำนึงถึงความรับผิดชอบต่อสังคม ด้านศาสนา ในกรุงเทพมหานครมีวัตถุประสงค์ 1. เพื่อศึกษาการสร้างเสริมภาพลักษณ์ของสำนักงานสลากกินแบ่งรัฐบาลที่มีต่อโครงการความรับผิดชอบต่อสังคมด้านศาสนา2. เพื่อการรับฟังความคิดเห็นผู้บริหาร พนักงานผู้เกี่ยวข้องภายในและภายนอกและนำเสนอแนวทางในการสร้างเสริมภาพลักษณ์ของสำนักงานสลากกินแบ่งรัฐบาลที่มีต่อโครงการความรับผิดชอบต่อสังคมด้านศาสนาในกรุงเทพมหานครประกอบกับการใช้วิธีการสัมภาษณ์เจาะลึก (In-Depth Interview) ใช้ข้อคำถามแบบไม่มีโครงสร้างคำถาม ในการสัมภาษณ์ประชากรภายในสำนักงานสลากกินแบ่งรัฐบาล และประชากรภายนอกของสำนักงานสลากกินแบ่งรัฐบาล ผลการอภิปราย พบว่า ผู้บริหารพนักงานและผู้ที่มีส่วนเกี่ยวข้องให้ความสำคัญกับการสร้างเสริมภาพลักษณ์ที่ดีของสำนักงานสลากกินแบ่งรัฐบาลอย่างมาก การสร้างเสริมภาพลักษณ์เป็นหน้าที่ของทุกคนองค์กรและคนทั่วไปมักมีความคิดที่ว่า การสร้างเสริมภาพลักษณ์ในองค์กรหรือหน่วยงานเป็นหน้าที่และความรับผิดชอบของฝ่ายประชาสัมพันธ์ ซึ่งก็มีส่วนถูกอยู่บ้าง แต่โดยแท้จริงแล้วการสร้างเสริมภาพลักษณ์ที่ดีให้แก่องค์กร เป็นหน้าที่ของทุกคนในองค์กร ซึ่งจะต้องให้ความร่วมมือด้วยดี เพราะการสร้างเสริมภาพลักษณ์ที่ดี องค์กรจะไม่มีวันทำสำเร็จได้หากปราศจากความร่วมมือจากสมาชิกทุกคนในองค์กร เนื่องจากบุคคลเหล่านี้ย่อมต้องมีการติดต่อกับผู้ที่มีส่วนเกี่ยวข้องและมีบทบาทในการสร้างความประทับใจหรือภาพลักษณ์ที่ดี การสร้างเสริมภาพลักษณ์ที่ดีขององค์กรในด้านโครงการที่คำนึงถึงความรับผิดชอบต่อสังคม ด้านศาสนา ในกรุงเทพมหานคร โดยสรุปแล้ว รัฐวิสาหกิจใด ๆ จะมีความรับผิดชอบต่อสังคมแท้จริงต่อสังคมด้วยการที่ไม่ละเมิดต่อผู้มีส่วนได้ส่วนเสียทั้งหลายตั้งแต่ผู้บริหาร พนักงาน ลูกจ้าง ผู้ที่เกี่ยวข้อง เช่นชุมชน วัด และสิ่งแวดล้อมเราต้องดำเนินธุรกิจให้ถูกต้องตามกฎหมาย ยิ่งกว่านั้นรัฐวิสาหกิจยังต้องมีมาตรฐานและจรรยาบรรณต่อหน่วยงาน ต้องมีการประเมินตรวจสอบและเปิดเผยข้อมูลอย่างโปร่งใสตรงไปตรงมา สำนักงานสลากกินแบ่งรัฐบาลจะต้องสร้างกิจกรรมที่น่าสนใจและปรับปรุงการสร้างเสริมภาพลักษณ์ที่เป็นข้อดีและข้อเสียของของหน่วยงานที่มีอยู่แล้วในปัจจุบันให้ดียิ่งขึ้น อันเป็นการศึกษาวิเคราะห์เพื่อหาแนวทางและการวางแผนการดำเนินงานในขั้นต่อไป การค้นหานี้อาจทำได้โดยการรวบรวมแนวคิด และความรู้สึกของเป้าหมายเพื่อให้ได้ข้อมูลที่เป็นจริง การสร้างเสริมภาพลักษณ์ที่ดีของสำนักงานสลากกินแบ่งรัฐบาลจะต้อง ประกอบด้วย นโยบาย งบประมาณ การรับรู้ การสื่อสาร การประชาสัมพันธ์กิจกรรมโครงการที่คำนึงถึงความรับผิดชอบต่อสังคม ด้านศาสนา ในกรุงเทพมหานคร ต้องมีความชัดเจน เป็นเรื่องการดำเนินกิจกรรมความรับผิดชอบต่อสังคมขององค์กรจะต้องปฏิบัติด้วยความจริงใจ ไม่ทำกิจกรรมเพียงเพื่อเป็นการประชาสัมพันธ์องค์กรหรือกิจกรรมที่พนักงานขององค์กรไม่ได้มีส่วนร่วมเลย หรือทำด้วยความไม่เต็มใจ แต่ต้องเป็นการร่วมกันดำเนินการโดยมีเป้าหมายร่วมกันเป็นกิจกรรมที่น้อมนำองค์การและสมาชิกในองค์กรเป็นส่วนหนึ่งของชุมชนและสังคมเกิดความใกล้ชิดความร่วมมือกันในกิจกรรมของชุมชนและสังคมเพื่อการพัฒนาที่ดีต่อการสร้างเสริมภาพลักษณ์ที่ดีซึ่งเป็นการสื่อสารข้อมูลไปยังกลุ่มเป้าหมายเพื่อให้เกิดภาพลักษณ์ที่พึงปรารถนาแก่องค์กรดังนั้นการประชาสัมพันธ์จึงเป็นวิธีการให้ข้อมูลข่าวสารโดยใช้รูปแบบต่าง ๆ ในการสื่อสารเพื่อให้ไปถึงกลุ่มเป้าหมายอย่างมีประสิทธิภาพมากที่สุดโดยมีวัตถุประสงค์ให้กลุ่มเป้าหมายเกิดความรู้ความเข้าใจมีทัศนคติที่ดีต่อองค์กรป้องกันและแก้ไขปัญหาความเข้าใจผิดสนับสนุนนโยบายและการดำเนินงานขององค์กรและเสริมสร้างความน่าเชื่อถือขององค์กรอาจกล่าวได้ว่างานประชาสัมพันธ์เป็นงานที่สามารถช่วยให้การดำเนินงานต่าง ๆ ขององค์กรประสบความสำเร็จได้หากแต่เป็นงานที่แยบยลและต่อเนื่องซึ่งเป็นงานที่ทำได้ไม่ง่ายนักแต่หากองค์กรมีวิธีการที่จะสร้างเสริมภาพลักษณ์ที่ดีในสายตาของกลุ่มเป้าหมายอย่างเหมาะสมก็จะส่งผลให้องค์กรสามารถดำรงอยู่ในจิตใจของกลุ่มเป้าหมายได้อย่างยั่งยืน